kardosdrur/scandi-wiki huggingface dataset:
Sikken voldsom trængsel og alarm

"Sikken voldsom trængsel og alarm", også kendt som "Julestemning" eller "Juleaften, aah hvor er du sød", er en dansk julesang skrevet af Peter Faber i 1848. Melodien er oprindelig komponeret af den østrigske komponist Adolf Müller til Johann Nestroys tryllespil Lumpazivagabundus fra 1833.

Historie 
Sangens melodi tilskrives ofte Emil Horneman, men den nu kendte melodi stammer fra Adolf Müllers version. Det er uvist hvorfor Emil Horneman tilskrives som den oprindelige komponist til julesangen. Musikken til julesangen udkom hos Horneman & Erslev under titlen Udvalgte Sange for én Syngestemme med Accompagnement af Pianoforte eller Guitar. I Müllers østrigske version har melodien en mellemdel, der ikke findes i den danske, inden gentagelsen af versets sidste ord finder sted.

Oprindeligt var julesangen “Sikken voldsom trængsel og alarm” skrevet til privat brug, men i dag er det blevet en gængs julesang i de danske hjem.

Handling 
"Sikken voldsom trængsel og alarm" beskriver den trængsel og forvirring man også dengang i 1800-tallet oplevede i dagene op til jul. Det er blandt andet de sidste gøremål som indkøb af julegaver og julemad, der skal klares sammen med mange andre mennesker i gadebilledet inden juleaften. Eksempler på den travle juletid beskrives med varer til indkøbspris, at det er koldt og julemaden der prises ved bordet. Ligeledes fortælles det hvordan børn og voksne danser om juletræet hvor de voksne mindes den særlige julestemning man oplever som barn. Teksten skaber et levende billede af den pulserende og hektiske aktivitet omkring julen, der særligt understreges af de behændige slutlinjer i sangens vers.

Tekst

Melodi 
I hæftet “Udvalgte Sange for én Syngestemme med Accompagnement af Pianoforte eller Guitar“ er melodien noteret i F-dur, 3/4 og har en ambitus på en undecim.

Kilder 

Julesange
Dugnad

Dugnad er et norsk begreb, der dækker over et fælles udført og som regel frivilligt arbejde, der har betydning for fællesskabet.

Eksempelvis at landsbyen samles for at rejse et fælles hus, udføre nabohjælp, rydde en legeplads, eller i fællesskab løse en opgave. Alle bidrager med det, de kan.

I foråret 2004 blev ordet kåret til Norges Nationalord.

Eksterne henvisninger 

 – Dugnad Vesterbro 

Samfund
Shetland Sheepdog

Shetland Sheepdog (ofte kaldet Sheltie) er en hunderace, som stammer fra Shetlandsøerne. 
Den findes i farvene zobel (ren eller med sorte hårspidser i alle farver fra lys gylden til dyb mahogni), tricolor (dybsort på kroppen), blue merle (klar sølvblå, plettet og marmoreret med sort), Sort/hvid og Black and Tan.

Pelsen har to lag: dækpelsen er langhåret, af grov tekstur og lige samt underulden som er blød, kort og tilliggende. Sheltien har en fyldig manke og brystpels. Forbenene skal have gode faner og bagbenene over haserne skal være tæt beklædt med pels.

Øjnene ofte mørke og mandelformet.

Hunderacen er kendt for at være meget lærenem og intelligent.

Sheltien minder meget om den langhårede collie bare i en mindre udgave.

Højde: 30-44,5 cm
Vægt: 7-9 kg

Referencer

Eksterne henvisninger 

Hunderacer fra Skotland
Hyrdehunde
Shetlandsøerne
Tramontano

Tramontano er navnet på en italiensk højadelig uradelsslægt, der har sine rødder tilbage i 1400-tallet.

Slægtsnavnet Tramontano stammer fra det latinske ord transmontanum, der direkte oversat betyder "over bjergene".

Slægtens historie
Giovanni Carlo Tramontano af Matera blev den 1. oktober 1497 tildelt byen Matera i den syditalienske region Basilicata som sit grevskab af den daværende konge i Napoli, Ferdinand II af Aragonien. Baronen fik titlen Greve af Matera og opførte den historisk kendte middelalderborg Castello Tramontano ("Tramontano-slottet"). Den 29. december 1514 blev han snigmyrdet af det oprørske folk i Matera.

I årene 1694-1802 regerede Tramontano-slægten også som lensmænd over byen Santa Croce del Sannio i den syditalienske region Kampanien.

Adelsslægter fra Italien
Blokering (meteorologi)

Inden for meteorologi er en blokering betegnelse for et vejrfænomen, hvor vejret så at sige står stille i en længere periode. Dette skyldes at atmosfæren lejrer sig i særlige strømningsmønstre, der låses fast over en længerevarende periode. Dette kan overordnet set skyldes henholdsvis vejrsystemer, der udvikles i atmosfæren samt vekselvirkninger mellem atmosfæren og oceanerne.

Vejr
Meteorologi
Skånland

Skånland kommune (samisk: Skániid gielda) er en tidligere kommune i Troms fylke i Norge, der  1. januar 2020 blev lagt sammen med kommunen Tjeldsund i Troms og Finnmark fylke. Administrationscenteret i den tidligere kommune var Evenskjer.

Kommunen grænsede i øst til Gratangen, i syd til Tjeldsund (dengang i Nordland fylke), Evenes og Narvik (i Nordland fylke), i vest til Norges største ø, Hinnøya og kommunerne Harstad og Ibestad.
Kommunen er omgivet af mange fjorde, Tjeldsundet i sydvest og Vågsfjorden i nordvest, samt Astafjorden i nord.

Europavej 10, også kaldt "Kong Olavs vei" går gennem kommunen.

Seværdigheder 
Den tidligere kommune har mange seværdigheder, som kan være et besøg værd:
 Blåfjell / Vilgesvarri – Gammel samisk boplads
 Ebbestua – Brugskunst og husflid i Tovik
 Helleren kraftverk – Sat i drift i 1958
 Skulpturlandskap Nordland – Kommunens bidrag er "De syv magiske punkter" af Martti Aiha
 Skånland museum – Indeholder ca. 1000 genstande fra landbrug, fangst, fiskeri og dagligliv

Eksterne henvisninger 

 Kultur i Skånland på kort fra Kulturnett.no
 Besøk portalen Jakt i ETS 

Kommuner i Troms
Tidligere kommuner i Norge
Engsnarre

Engsnarre (latin: crex crex) er en fugl i familien vandhøns.

Engsnarren lever en meget skjult tilværelse på lucernemarker og enge med relativt højt, tæt græs. Som følge af den sky adfærd ses den næsten aldrig og opdages derfor næsten altid på stemmen – et kraftigt, gentaget kræks-kræks, deraf det latinske navn.

Den var tidligere almindelig i Danmark, indtil ca. 1930, hvor det gik voldsomt ned af bakke for den, på grund af det intensive landbrug. Fra at have været nede på 10-30 årligt i 1970'erne er den nu gået frem igen, med 150-500 om året. Denne fremgang ses generelt i hele Europa for øjeblikket.   Den er vurderet som sårbar på den danske rødliste.

Engsnarren kaldes populært for Vagtelkonge.

Kilder og henvisninger 

 

Tranefugle
VM i ishockey 2000

Verdensmesterskabet i ishockey 2000 var det 64. VM i ishockey, arrangeret af IIHF. 
Mesterskabet satte ny deltagerrekord. De 42 deltagende hold var to hold flere end den hidtidige rekord fra 1998 og 1999, og Mexico stillede første gang op ved VM.

Mesterskabet blev afviklet i fire niveauer som A-, B-, C- og D-VM. De tolv bedste hold spillede om A-VM, de otte næste hold spillede om B-VM, de næste ni spillede C-VM, mens de sidste ni hold spillede D-VM.

A-VM i Skt. Petersborg, Rusland i perioden 29. april – 14. maj 2000.
B-VM i Katowice, Polen i perioden 12. – 21. april 2000.
C-VM i Beijing, Kina i perioden 20. – 26. marts 2000.
D-VM i Reykjavik, Island i perioden 10. – 16. april 2000.

Tjekkiet forsvarede med succes sin VM-titel fra året før og blev dermed verdensmester for anden gang i træk og tredje gang i alt som selvstændig nation. I finalen vandt tjekkerne 5-3 over naboerne fra Slovakiet, som var i VM-finalen for første gang og som dermed vandt sin første VM-medalje nogensinde. Bronzemedaljerne gik til Finland, som i bronzekampen vandt 2-1 over Canada. Værtslandet Rusland leverede en katastrofal indsats og endte på 11.-pladsen – den dårligste russiske placering i VM-historien indtil da.

På grund af udvidelsen af B- og C-grupperne til 12 hold hver var der ingen nedrykning fra disse to grupper og mange oprykkere fra de lavere niveauer.

2000
Ishockey i 2000
Slaglængde

Slaglængde kan have flere betydninger:
 Slagvolumen (motor)
 Slaglængde (bølge)
Boring

Boring har flere betydninger:

 Boring – At lave hul med et bor
 grundvandsboring – boret brønd efter grundvand
 olieboring – boring efter Olie
 Boring (motor) – i motorer: Cylinderens / stemplets diameter
 Boring (Hedensted Kommune) en bebyggelse og ejerlav i Hvirring Sogn i Hedensted Kommune
Camilla

Camilla er et pigenavn, som stammer fra latin og betyder offertjenerinde. Variationer af navnets stavning inkluderer: Kamilla, Cammilla, Kammilla, Kamila, Camila, Camille og Kamille

Typiske kælenavne for personer med navnet Camilla inkluderer: Mille og Milla.

Ifølge Danmarks Statistik bærer omkring 28.000 danskere ét af disse navne. 

Navnet har i Danmark ikke nogen officiel navnedage.

Kendte personer med navnet
 Camilla, dronning af Storbritannien
 Camilla Andersen, dansk håndboldspiller
 Camilla Bendix, dansk skuespiller
 Camilla Christensen, dansk forfatter
 Camilla Hersom, formand for Forbrugerrådet
 Kamilla Kristensen, dansk håndboldspiller
 Camilla Läckberg, svensk forfatter
 Camilla Martin, dansk badmintonspiller
 Camilla Miehe-Renard, dansk journalist
 Camilla Ottesen, dansk tv-vært
 Camilla Plum, dansk forfatter, tv-vært og skribent
 Kamilla Bech Holten, dansk skuespiller og tv-vært
 Camilla Boraghi, dansk journalist, skuespiller og tv- og radiovært

Noter

Pigenavne
Polyteknisk Flyvegruppe

Polyteknisk Flyvegruppe (PFG) er en af de ældste svæveflyveklubber i Danmark. Klubben har siden grundlæggelsen i 1943 været tilknyttet det nuværende DTU, idet klubben blev stiftet af ingeniørstuderende. I perioden 1926 – 1937 eksisterende , Polyteknisk Svæveflyvegruppe, hvis medlemmer den 13. maj 1927 gennemførte den første svæveflyvning i Danmark.

Hovedparten af medlemmerne er studerende eller dimmitender fra DTU, men der er også medlemmer, som ikke er ingeniører.

Klubben råder (pr. maj 2014) over seks svævefly, en motorsvæver og et hjemmebygget motorslæbefly, Polyt 5. Klubben har klubhus på Kaldred Flyveplads (), som ligger ved Kalundborg, og har også eget værksted på DTU's område i Kongens Lyngby (), der i øvrigt ligger på den tidligere Lundtofte Flyveplads' område.

Polyteknisk Flyvegruppe har flere medlemmer, som deltager i konkurrenceflyvning såsom Danmarksmesterskaber og Sjællandsmesterskaber, ligesom klubben er meget aktivt deltagende i den landsdækkende svæveflyvekonkurrence, Termik-ligaen, der både er individuel og på klubbasis.

Ekstern henvisning 
Officiel hjemmeside
Termik-ligaen
Dansk Svæveflyver Union

Svæveflyveklubber
Foreninger fra Danmark
Etableret i 1943
Danmarks Tekniske Universitet
John Etheridge

John Etheridge (født 1948) er en engelsk fusionsjazz-guitarist, der forbindes med Canterbury Scenen.

Han begyndte at spille som 13-årig, og selvom hans far var jazz-pianist, er han overvejende selvlært. Han var med i Soft Machine fra 1975 til 1979 og har spillet sammen med Stéphane Grappeli og Andy Summers.

I 2005 turnerede og indspillede Etheridge og tre andre tidligere Soft Machine-medlemmer (Hugh Hopper, Elton Dean og John Marshall) under navnet Soft Machine Legacy.

Musikere fra Storbritannien
Soft Machine
Selskabet for Naturlærens Udbredelse

Selskabet for Naturlærens Udbredelse – også kaldet SNU – blev stiftet af elektromagnetismens opdager H.C. Ørsted i 1824. 

Selskabet udgiver i samarbejde med Dansk fysisk Selskab og Astronomisk Selskab – "KVANT, Tidsskrift for Fysik og Astronomi" – 4 gange årligt, der udsendes til SNUs medlemmer. Selskabet uddeler også H. C. Ørsted Medaljen i hvv. guld, sølv og bronze.

Historie 
Selskabet for Naturlærens Udbredelse (i daglig tale kaldet SNU) blev stiftet af H.C. Ørsted i 1824. Efter sin opdagelse af elektromagnetismen i 1820 var H.C. Ørsted på en større foredragsrejse i Europa, og her fandt han ud af, at der især i England var dannet selskaber, hvor almindelige borgere kunne høre om de nyeste landvindinger inden for fysik og kemi – og deres potentielle betydning for erhvervslivet. Han besluttede derfor at stifte noget tilsvarende i Danmark. Selskabet blev en realitet i 1824, og her holdt Ørsted også selv forelæsninger, hvor alle havde adgang. Det blev bl.a. udnyttet af bryggerfamilien Jacobsen, og på den måde var SNU med til at danne grundlag for Carlsbergs fremtrædende position.

Da Ørsted i 1829 lykkedes med at få etableret Polyteknisk Læreanstalt, blev SNUs store forelæsningsrækker i København fælles med denne institution, og betalingerne fra SNUs medlemmer kom således også Polyteknisk Læreanstalt til gode. Det fortsatte indtil 1852, hvor man delte aktiviteterne op.

Ørsted selv stod i spidsen for SNU helt frem til sin død 1851. Senere har mange andre fremtrædende videnskabspersoner ført faklen videre, på hver deres måde. Fysikeren Martin Knudsen var i spidsen fra 1900-1939. I hans tid grundlagde man H.C. Ørsted Medaljen, som i guld gives for en fremragende videnskabelig indsats, i sølv for alment at udbrede kendskabet til naturvidenskab og i bronze for fremragende skoleundervisning i naturvidenskab. SNU skabte i 1920 et lille H.C. Ørsted Museum, der i mange år stod på DTU og senere hos Teknisk Museum, hvor SNU fortsat ejer de mange genstande. Efter Martin Knudsen var Niels Bohr i spidsen for SNU, fra 1939-62. I Niels Bohrs tid blev Ungdommens Naturvidenskabelige Forening – UNF – i 1944 skilt ud fra SNU, da der under besættelsen var så stor interesse for SNUs foredrag, at man afholdt separate foredrag for gymnasieelever. Efter Niels Bohr har bl.a. H. Højgaard Jensen, E. Knuth-Winterfeldt, Thor A. Bak og Dorte Olesen været i spidsen for SNU og i dag er Anja C. Andersen præsident.

Ved fejringen af 200-året for H.C. Ørsteds opdagelse af elektromagnetismen, HCØ2020, udgav SNU en jubilæumsbog på engelsk om H.C. Ørsted, og skabte en udstilling, ”H.C. Ørsted på ny – Skønheden i Naturen”, som blev vist i Rundetaarn fra juli – september 2020, derefter i Syddansk Universitetsbibliotek fra og på Steno Museet i Aarhus.

Eksterne henvisninger 
 SNU – Selskabet for Naturlærens Udbredelse

Kilde 
 http://www.naturvidenskab.net/

Foreninger fra Danmark
Etableret i 1824
Naturvidenskab
Buff Bagwell

Marcus Alexander Bagwell (født d. 10. januar 1970) er en amerikansk fribryder der wrestlede som Buff Bagwell i WCW og WWF.

Biografi

Før wrestling 
Før Bagwell blev wrestler, tjente han penge som fotomodel og i softcore pornofilm. Han var også en fodbold og basketball spiller i gymnasiet.

World Championship Wrestling 
Bagwell debuterede for WCW i 1992, og de næste mange år var han kendt som manden med de mange tag team makkere. Bagwell dannede tag team med Tom Zenk, 2 Cold Scorpio, The Patriot og Scotty Riggs. Sammen med Scotty Riggs dannede de American Males et hold der blev meget populært, men Bagwell forrådte sin makker da nWo dukkede op. Bagwell tilsluttede sig nWo, og var i årene 1997-1999 tit set ved deres side. I 1998 blev han dog ramt af en voldsom nakkeskade, da Rick Steiner brækkede hans nakke med en bulldog fra toprebet. Bagwell blev i de næste mange måneder set med en nakkekrave, og med sin mor ved sin side som et komisk indslag. Den så muskuløse og dameglade Buff Bagwell, havde altid sin mor Judy Bagwell ved sin side. Bagwell blev efterhånden en kæmpe stjerne i WCW, selvom det altid var kvinder, og ganske få mænd, der hyldede ham fra publikum. I perioden 1999 til 2000 havde Bagwell ikke mange store øjeblikke, udover et kort "push" i en fejde mod Lex Luger, da Vince Russo og Eric Bischoff overtog magten. Bagwell blev dog suspenderet fra WCW i en kort periode. Bagwell vendte tilbage i en fejde mod David Flair, og blev senere medlem af The Magnificent 7, ledet af Ric Flair. Buff Bagwell skrev sig ind i historie bøgerne, da ham og Lex Luger som Totally Buff, besejrede Goldberg og endte hans WCW karriere. Trods ganske få titler og store kampe i WCW, var Bagwell en af de største og mest populære wrestlere i WCW.

World Wrestling Federation 
Buff Bagwell var så populær at han blev tilbudt en kontrakt af WWF. Buff Bagwell wrestlede dog kun én eneste kamp, og det var mod Booker T. Hans WWF karriere gik slet ikke som planlagt, da bestyrelsen i WWF ikke brød sig om ham.

Efter WWF 
Siden WWF har Bagwell været involveret i en række problemer, bl.a. i et misbrug af smertestillende medicin. Han er siden da blevet en genfødt kristen, og holder foredrag om kristendommen. Bagwell wrestler stadig enkelte gange, og i 2006 dukkede han op sammen med Lex Luger i Total Nonstop Action, for at hjælpe Sting.

Eksterne henvisninger 

 

Wrestlere fra USA
DDP

DDP er en forkortelse brugt i flere sammenhænge, herunder:

 Det Danske Pigespejderkorps, spejderkorps, der i 1973 blev lagt sammen med Det Danske Spejderkorps.
 Diamond Dallas Page, en amerikansk fribryder.
 Deutsche Demokratische Partei, et tysk politisk parti 1919-1933
 "Delivered Duty Paid", en leveringsterm efter Incoterms
Hobro IK

Hobro Idræts Klub (eller Hobro IK, HIK) er en dansk idrætsforening fra den nordjyske by Hobro. Klubben blev stiftet den 27. maj 1913 og omfatter fodbold, håndbold og bowling. Klubben har samlet godt 500 medlemmer. Afdelingerne kendes som HIK Fodbold, HIK Håndbold og HIK Bowling.

HIK Fodbold 
Hobro IK Fodbolds førstehold blev i sæsonen 2009/10 nr. 2 i 2. division Vest og sikrede sig dermed et afgørende playoff-opgør om oprykning til 1. division. Modstanderen var B93, der blev besejret i to kampe. I sæsonen 2010/11 kunne HIK Fodbold derfor for første gang i klubbens historie spille i 1. Division. 

Hobro IK rykkede for første gang i klubbens historie op i landets bedste fodboldrække, Superligaen, efter en 2. plads i 1. division i sæsonen 2013/2014.

Hobro IK sluttede sæsonen 2014/15 på en 7. plads i Superligaen.

HIK Håndbold 
HIK Håndbold spiller i Hobro Idrætscenter og er underlagt forbundet Jydsk Håndbold Forbund. 

Seniorhåndbolden er samlet i HF Mariagerfjord, hvor også Rosendal IK og HOH 85 indgår. HF Mariagerfjords herrehold befinder sig i Jyllandsserien. 

Folketingspolitikeren Peter Laigaard fik sin seniordebut i Hobro IK.

Ekstern kilde/henvisning 
 http://hobroik.dk/

Henvisninger 

 
Håndboldklubber i Danmark
Etableret i 1913
Parfume

Parfume er en blanding af æteriske olier, aromastoffer og et opløsningsmiddel, som anvendes til at udbrede dufte. Ordet parfume stammer fra latin per fumum som betyder gennem røg.

Historie 
Parfume er fremstillet og anvendt siden oldtidens Mesopotamien og Egypten. Processen blev udviklet og raffineret af romerne og araberne.

Arkæologer fandt i 2003 det, der nok er verdens ældste parfume i Pyrgos på Cypern. Parfumerme er mere end 4.000 år gammel og blev opdaget i en parfumerefabrik. Der blev fundet mindst 60 destillationsapparater, fade, tragter og parfumeflasker i den 300 m² store fabrik. I gamle dage brugte folk urter og krydderier som anis, fyrretræ, koriander, bergamot, mandel og persille.

Kendskabet til parfume kom til Europa i det 14. århundrede sammen med islam. Den første moderne parfume var en blanding af duftolier og alkohol. Den blev fremstillet i 1370 i Ungarn og blev kaldt "ungarsk vand".

Parfumerier 
Et parfumeri er en virksomhed som er specialiseret indenfor salg af blandt andet parfume, men også anden kosmetik, f.eks. produkter for hud og hår eller helsekost-produkter og receptfri medicin.
Større parfumerikæder er Vita, Parfymelle og Esthetique.

Klassiske dufte 
 Farina Gegenüber
 4711 Eau de cologne (1709)

 Chanel
 Coco Mademoiselle (2001)
 No. 5 (1921)
 No. 19 (1971)

 Dior
 Addict (2002)
 Dolce Vita (1995)
 Dune, Dior (1991)
 J'Adore (1999)
 Poison (1985)

 Givenchy
 Amarige (1991)
 Organza (1996)
 Ysatis de Givenchy (1984)

 Lancôme
 Ô (1969)
 Trésor (1990)

 Yves Saint-Laurent
 Opium, YSL (1977)
 Paris, YSL (1983)

Se også

Kilder
Officer (skak)

I skak angiver en officer en brik som ikke er en bonde. Dette betyder at tårne, springere, løbere, dronninger og konger er officerer.

Officerer har alle forskellige pointværdier.

Skakbrikkerne og skakbrættet
United States Wrestling Association

United States Wrestling Association (USWA) var et amerikansk fribryderforbund lokaliseret i Memphis, Tennessee. USWA blev etableret af Jerry Jarrett, og eksisterede fra 1988-1997. World Wrestling Entertainments kommentator Jerry Lawler var en af USWAs store fribrydere, og han vandt USWA Unified World Heavyweight Championship titlen 27 gange. Andre store fribrydere i USWA inkluderer The Master of Pain (Undertaker), Flex Kavana (The Rock) og Doomsday (Kane).

Hoved USWA byer
Memphis, Tennessee
Dallas, Texas
Nashville, Tennessee
Louisville, Kentucky
Evansville, Indiana
Jackson, Tennessee
Jonesboro, Arkansas
Tupelo, Mississippi

Mesterskaber i USWA
USWA Unified World Heavyweight Championship
USWA Southern Heavyweight Championship
USWA Tag Team Championship
USWA Texas Heavyweight Championship
USWA Television Championship
USWA Women's Championship
USWA Junior Heavyweight Championship
USWA Middleweight Championship

Stjerner i USWA
Jerry Lawler
Randy Hales
Bill Dundee
Brian Christopher
Spellbinder
Ricky Morton
Jeff Jarrett
Master of Pain
Jimmy Valiant
Austin Idol
Kamala
Eddie Gilbert
Koko B. Ware
Junkyard Dog
Sid Vicious
J.C. Ice
Wolfie D
Flex Kavana
John Tatum
Stacy Carter
Terry Funk
Chris Youngblood
Mark Youngblood
Dutch Mantell
Tom Pritchard
Pat Tanaka
Paul Diamond
Eric Embry
Tommy Rich
Buddy Landell
Doug Gilbert
Brian Lee
Billy Jack Haynes
Jesse James Armstrong
Miss Texas
Toni Adams
Scotty Anthony
Robert Fuller
The Harris Brothers
Tracy Smothers
Downtown Bruno
Steve Doll
Doomsday
Derek Martel 
 Billy Travis
 The Ninja Turtle
 Freddy Kruger
 Xontar

Talent udskiftnings brydere i USWA
Deres hjemmeforfremmelse i parenthesis
Owen Hart (WWF)
Razor Ramon (WWF)
Randy Savage (WWF)
Kerry Von Erich (WCCW)
Chris Adams (GWF og WCCW)
Sensational Sherri (WWF)
Tommy Dreamer (ECW)
Tatanka (WWF)
Ahmed Johnson (WWF)
Beulah McGillicutty (ECW)

Eksterne henvisninger
USWA Titel Historier

Wrestling
Washington State University

Washington State University (forkortes WSU) er et amerikansk universitet i den nordvestlige delstat Washington. 

Universitetet blev oprettet i 1890 og i dag afdelinger i byerne Spokane, Tri-Cities og Vancouver med i alt 23.428 studerende indskrevet (pr. 2006). Hovedcampusen ligger i byen Pullman i den østlige del af staten.

WSU har bl.a. samarbejdsaftaler med Aarhus Universitet og Københavns Universitet og deltager i universitetssport, og er medlem af Pacific-10 Conference, som består af de 10 største universiteter i staterne Washington, Oregon, Californien og Arizona. 

Maskotten er en bjergløve (eng. "cougar") og deraf navnet "Cougars" om sportsholdene. Universitetet satser særligt på football- og basketball-holdene.

Den fremtrædende danske politiker Svend Auken studerede på universitetet 1961-62.

Eksterne henvisninger 
 Washington State University 
 Cougar Athlectics

Universiteter i Washington
Skrewdriver

Skrewdriver var et britisk punk/skinhead/Oi!-band. De kommer fra den engelske byen Blackpool. Bandet begyndte som et normalt punkband stærkt inspireret af Sex Pistols. Skrewdriver var et band med nazistiske og nationalistiske tekster og holdninger. Bandet bliver regnet som pionerer inden for "white power"-musikken. Bandet udgav 10 studiealbum.

Musikgrupper fra Storbritannien
Nynazistisk musik
Etableret i 1976
Ophørt i 1979
Etableret i 1982
Ophørt i 1993
Jean-Luc Picard

Jean-Luc Picard er en fiktiv person i Star Trek-universet og han blev spillet af den britiske skuespiller Patrick Stewart. Picard er kaptajn på USS Enterprise-D og er primært med i serien Star Trek: The Next Generation samt de fire spillefilm Star Trek: Generations, Star Trek: First Contact, Star Trek: Insurrection og Star Trek: Nemesis. I de sidste tre er han kaptajn for det nye USS Enterprise-E. Han har også en enkelt gæsteoptræden i første afsnit af serien Star Trek: Deep Space Nine.

I januar 2020 havde en ny tv-serie i Star Trek-universet premiere. Handlingen i Star Trek: Picard foregår cirka 20 år efter begivenhederne i biograffilmen Star Trek: Nemesis og Jean-Luc Picard er involveret i begivenhederne omkring ødelæggelsen af planeten Romulus, som er beskrevet i 2009-biograffilmen Star Trek.

Eksterne henvisninger 

 

Personer i Star Trek-universet
Pacific-12 Conference

Pacific-12 Conference (forkortet PAC-12) er en amerikansk sportsliga bestående af de 12 største universiteter i staterne Washington, Oregon, Californien og Arizona, Colorado og Utah.

Ligaen har oprindeligt heddet Big Five, Big Six, Pacific-8 og Pacific-10 alt efter hvor mange universiteter, der deltog. Da ligaen hed Pacific-10 var deltagerne:

Sportsligaer
Sport i Washington
Sport i Oregon
Sport i Californien
Sport i Arizona